**12-րդ շաբաթ**

**Ամսաթիվ՝ —————————**

**Կրթական հարթակ՝ 6-րդ**

**ՈՒսուցիչ՝** —————————————————

**Դասագիրք՝ «Մայրենի 5», Դավիթ Գյուրջինյան**

**Նախորդ դասի կրկնություն**

**Բառագիտություն**

**Վերհիշել հետևյալ բառերի նշանակությունները՝**

* + - * *ուռկան ——————————————*
			* *ցամաքած ——————————————*
			* *սաստիկ ——————————————*
			* *զարհուրելի ——————————————*
			* *շվաք ——————————————*

**Վերհիշել հետևյալ բառերի հոմանիշները՝**

* + - * *սիրուն ——————————————*
			* *որոնել ——————————————*
			* *պարզ ——————————————*
			* *լրանալ ——————————————*
			* *օտարական ——————————————*

**Վերհիշել հետևյալ բառերի հականիշները՝**

* + - * *աղքատ ——————————————*
			* *ուրախություն ——————————————*
			* *մտնել ——————————————*
			* *թրջվել ——————————————*
			* *վտանգավոր ——————————————*

**Նոր դաս**

1. **Աշխատանքային տետրում արտագրիր և սովորիր հետ հետևյալ բառերի բացատրությունները․**
	* + - *Դյուրաթեք – հեշտությամբ թեքվող*
			- *Զննել - ուսումնասիրել*
			- *Սարսուռ - դող*
			- *Ուռի – կախված ճյուղերով գեղեցիկ ծառ*
			- *Թախծանուշ – միաժամանակ տխուր և գեղեցիկ*
2. **Աշխատանքային տետրում արտագրիր և սովորիր հետևյալ բառերի հոմանիշները․**
	* + - *Զննել – ուսումնասիրել*
			- *Ձյունաճերմակ – սպիտակ*
			- *Այժմ – հիմա*
			- *Պարանոց - վիզ*
			- *Անդորր - հանգիստ*
3. **Աշխատանքային տետրում արտագրիր և սովորիր հետ հետևյալ բառերի հականիշները․**
	* + - *Ջահելություն – ծերություն*
			- *Մայրամուտ – արևածագ*
			- *Երբեք – միշտ*
			- *Շշնջալ – բղավել, գոռալ*
			- *Մարել – վառվել*

**Քերականություն- Երկհնչյունների ուղղագրությունը և ուղղախոսությունը – ՅԱ – ԻԱ – ԵԱ (էջ 51):**

* *Յա լսելիս մեծ մասամբ գրվում է յա, օրինակ՝ երկաթյա, եղյամ, անցյալ և այլն*
* Յա երկհնչյունը իա տառերով է գրվում՝

Ա․ հետևյալ բառերում՝ դաստիարակ, հեքիաթ, օվկիանոս, կրիա, խավիար, բամիա, փասիան։

Բ․ Մի շարք անուններում՝ Մարիամ, Եղիա, Երեմիա, Բունիաթյան, Սուքիասյան։

Գ․ Աշխարհագրական անունների վերջում՝ Կիլիկիա, Ֆրանսիա, Իտալիա և այլն։

Դ․ Մի շարք օտար բառերում՝ Էներգիա, քիմիա, օլիմպիադա, սոցիալական։

* Կանանց օտար անունները գրվում են յա-ով՝ Ամալյա, Օլյա, բացառությամբ Մարիա և Լիա անունների։
* Մի քանի անուններ ունեն զուգահեռ ձևեր՝

Աշխարհագրական անուններ՝

Ասիա (աշխարհամաս)

Սոֆիա (Բուլղարիայի մայրաքաղաքը)

Կնոջ անուն՝

Ասյա

Սոֆյա

Վիկտորյա

Վիկտորիա (ջրվեժ)

**Պատասխանել հետևյալ հարցերին՝**

* Որո՞նք են **ՅԱ – ԻԱ – ԵԱ**երկհնչյունների ուղղագրության և ուղղախոսության առանձնահատկությունները։

**Հանձնարարություններ -** Կատարել էջ 52-ի վարժություն **1-ը։**

**Մշակույթ – *Գրիգոր Նարեկացի «Մատյան ողբերգության»***

Գրիգոր Նարեկացու կյանքի մասին շատ քիչ տեղեկություններ են պահպանվել։ Հայտնի է, որ Գրիգոր Նարեկացին ծնվել  [Վասպուրական](https://hy.wikipedia.org/wiki/%D5%8E%D5%A1%D5%BD%D5%BA%D5%B8%D6%82%D6%80%D5%A1%D5%AF%D5%A1%D5%B6) նահանգի [Ռշտունիք](https://hy.wikipedia.org/wiki/%D5%8C%D5%B7%D5%BF%D5%B8%D6%82%D5%B6%D5%AB%D6%84) գավառում, [Վանա լճի](https://hy.wikipedia.org/wiki/%D5%8E%D5%A1%D5%B6%D5%A1_%D5%AC%D5%AB%D5%B3) հարավային ափերին գտնվող [Նարեկ](https://hy.wikipedia.org/wiki/%D5%86%D5%A1%D6%80%D5%A5%D5%AF_%28%D5%8E%D5%A1%D5%B6%D5%AB_%D5%A3%D5%A1%D5%BE%D5%A1%D5%BC%29) գյուղում 951 թվականին։ Ուսումը ստանալուց հետո Գրիգորը նույն Նարեկա վանքում դարձել է վանական, ստացել վարդապետի աստիճան և զբաղվել մանկավարժությամբ ու գրական աշխատանքներով։ Այդ ժամանակ էլ ստանում է Նարեկացի անունը։ Իր հարուստ գիտելիքների և անբասիր վարքի շնորհիվ Նարեկացին շուտով մեծ համբավ է վաստակում։

Գրիգոր Նարեկացին համարվում է հայ գրականության վերածնության հիմնադիր, Հայ վերածնության փիլիսոփայական մտքի գագաթը։ Գրիգոր Նարեկացու ստեղծագործություններից հատկապես հայտնի է և մեծ ժողովրդայնություն է վայելում «[Մատյան ողբերգության](https://hy.wikipedia.org/wiki/%D5%84%D5%A1%D5%BF%D5%B5%D5%A1%D5%B6_%D5%B8%D5%B2%D5%A2%D5%A5%D6%80%D5%A3%D5%B8%D6%82%D5%A9%D5%B5%D5%A1%D5%B6)» չափածո աղոթքների ժողովածուն, որն իր ավարտին է հասցվել 1002 թվականին։ [2015](https://hy.wikipedia.org/wiki/2015) թվականի փետրվարին [Հռոմի](https://hy.wikipedia.org/wiki/%D5%80%D5%BC%D5%B8%D5%B4%D5%AB_%D5%BA%D5%A1%D5%BA) [Ֆրանցիսկոս պապը](https://hy.wikipedia.org/wiki/%D5%96%D6%80%D5%A1%D5%B6%D6%81%D5%AB%D5%BD%D5%AF%D5%B8%D5%BD_%28%D5%80%D5%BC%D5%B8%D5%B4%D5%AB_%D5%BA%D5%A1%D5%BA%29) Գրիգոր Նարեկացուն դասել է [կաթոլիկ](https://hy.wikipedia.org/wiki/%D4%BF%D5%A1%D5%A9%D5%B8%D5%AC%D5%AB%D5%AF_%D5%A5%D5%AF%D5%A5%D5%B2%D5%A5%D6%81%D5%AB) [Եկեղեցու ուսուցիչների](https://hy.wikipedia.org/wiki/%D4%B5%D5%AF%D5%A5%D5%B2%D5%A5%D6%81%D5%B8%D6%82_%D5%B8%D6%82%D5%BD%D5%B8%D6%82%D6%81%D5%AB%D5%B9) շարքում։

Նարեկացու՝ մեզ հասած գրական ժառանգության կարևորագույն ստեղծագործությունը «Մատյան ողբերգության» պոեմն է։ «Մատյան ողբերգության» պոեմը հայ միջնադարյան գրականության մտքի ամենամեծ արգասիքն է, պատկանում է մարդկության ստեղծած գեղարվեստական մեծագույն արժեքների թվին։

Գրիգոր Նարեկացու «Մատյանը» բաղկացած է 95 գլուխներից, որոնցից յուրաքանչյուրը բնորոշված է որպես «Խոսք ընդ Աստուծո ի խորոց սրտի»: Հերոսի զղջման պատասխանատվությունը և գիտակցությունը ունի ինչպես անձնական, այնպես էլ ոչ անձնական չափում: Նա սգում է իր հոգևոր տկարությունը և մարդկության հոգևոր տկարությունը, զգում է, որ իր տկարությամբ կապված է մարդկության մեղսավոր բնության հետ:

Մատեանն այս ողբերի, որ քո անունով սկսեցի, բարձրեա՜լ,
 Թո՛ղ կենսատու դեղ ու դարման լինի
 Եւ բժշկի քո արարածների հոգու եւ մարմնի ցաւերը բոլոր:
 Սկսածն այս իմ` իր աւարտին հասցրու դու
 Եւ թող քո հոգին խառնուի սրան:
 Մեծիդ նորոգող շունչը թող միանայ ինձ շնորհածդ այս բանաստեղծութեանը,
 Քանզի դո՛ւ ես լոկ տալիս զօրութիւն վհատ սրտերին
 Եւ ընդունում փա՜ռք բոլորից. ամէն:

***Հարցեր և առաջադրանքներ՝***

1. Ո՞վ է Գրիգոր Նարեկացին։
2. Ի՞նչ գիտենք Նարեկացու ծագման մասին։
3. Ո՞րն է Նարեկացու ամենից հայտնի գործը։
4. Քո կարծիքով ինչու՞ է Նարեկացին իր աղոթագիրքն անվանել «Մատյան ողբերգության»։
5. Այլ կերպ ինչպե՞ս են կոչել «Մատյան ողբերգության» պոեմը։

**Տնային հանձնարարություններ**

**Գրականություն - Կարապը /Լեոնարդո դա Վինչի/ /էջ 50/ ։**

1. Վարժ կարդա պատմվածքը և քո բառերով հակիրճ ներկայացրու հիմնական գաղափարը:
2. Ինչպիսի՞ն էր կարապը։
3. Ի՞նչ լսեցին ձկները։
4. Ինչի՞ մասին էր կարապի երգը և ե՞րբ ավարտվեց այն։
5. Ճանաչու՞մ ես Լեոնարդո դա Վինչիին։ Ի՞նչ գիտես նրա մասին։

**Քերականություն և բառագիտություն - Երկհնչյունների ուղղագրությունը և ուղղախոսությունը – ՅԱ – ԻԱ – ԵԱ (էջ 51):**

Սովորել աշխատանքային փաթեթում ներառված երկհնչյունների ուղղագրությանը նվիրված դասանյութը, կարողանալ բացատրել և բերել օրինակներ։

* Կատարել աշխատանքային փաթեթի հանձնարարությունները։

**Մշակույթ – *Գրիգոր Նարեկացի «Մատյան ողբերգության»***

Սահուն կարդալ աշխատանքային փաթեթում ներառված դասանյութերը։ Պատասխանել նյութի վերաբերյալ հարցերին։